**Дәрес темасы: Баш һәм юл К, к хәрефләрен язарга өйрәнү.**

**Дәреснең максаты**:

1.Белем бирү максаты.

Баш һәм юл К,к хәрефләренең күрмә-хәрәкәт образын формалаштыру, аны алгоритм буенча язарга, хәрефләрне астан һәм өстән дөрес тоташтырырга өйрәтү.

2.Фикерләү сәләтен үстерү.

Укучыларда фонематик ишетүне үстерү, укыту эшчәнлегендә фикерләүнең анализ-ситез, чагыштыру, гомумиләштерү кебек төп операцияләреннән фадаланырга өйрәтү.

3.Тәрбияви максат.

Язуга уңай мөнәсәбәт һәм тотрыклы танып-белү мотивы тәрбияләү. Янәшәдәге кешеләргә игътибарлылык һәм дусларга карата хөрмәт хисе тәрбияләү.

**Дәрес барышы:** ***1. Оештыру моменты.* МЭНЭДЖ МЭТ**(4 әрләп утырту, өстәлдә йөзгә-йөз, иңгә-иң партнер, партнер А,Б) - төркемдә укучының эше белән идарә итү билгесе.

* Хәерле иртә, укучылар**!** (Укучыларның бер-берсе (йөзгә-йөз, иңгә-иң күршеләре) белән исәнләшү этабы). Хор белән мәкаль әйтелә: “**Бир бишне – ун булсын, эшебез уң булсын!”-**уң куллары белән бәрешеп алалар.
* Кәефләрегез ничек**?** Менә дигә! (кәеф күтәрү өчен). **ТИМ ЧИР**
* **Сыйныф!** (Кулларны өскә күтәреп тынып калабыз: “ХАЙ ФАЙВ” урынына кулланыла).

**2. *Актуальләштерү*: РЕЛЛИ РОБИН** (иңгә-иң партнерларның чиратлап кыскача җаваплар әйтешүе).

- Авазлар нинди төркемнәргә бүленәләр?

- Сузык авазлар нинди төркемнәргә бүленәләр?

Тартык авазлар нинди төркемнәргә бүленәләр?

- Нинди хәрефнең баш хәрефе юк? Ул нинди аваз ?(борын авазы) Иптәшләрен әйтегез?(м,н)

**3. *Уку мәсьәләсен кую.* СИНГЛ РАУНД РОБИН** ( һәр укучы җавабын түгәрәк буенча бер тапкыр әйтә).

- Табигатьтә нинди ел фасыллары бар?

-Хәзер кайсы ел фасылы?

-Кыш сүзе нинди аваздан башлана?

-Тагын кайсы ел фасылы к авазыннан башлана?

Р. Миңнуллинның “**К лар тулган бакчага**” дигән шигыре укыла.

Бу бакчага ни булган?

Бакча “К” белән тулган:

Карлыган һәм кәбестә,

Кишер, карбыз, һәм кабак,

Крыжовник, кукуруз,

Кыяр, кавын, кузгалак...

Әйдә, рәхим итегез!

Авыз итеп китегез!

- Менә нинди тәмле һәм файдалы икән бу хәреф.

-Бүген без нинди хәрефне язачакбыз?

***4.Уку мәсьәләсен чишү.***

а)- [К], [КЪ] – нинди авызлар ?(парлы саңгырау тартык авазлар) **РЕЛЛИ РОБИН** (йөзгә-йөз күшең белән фикерләшү)

б) -к хәрефен язарга өйрәнәсегез киләме?**(язганда дөрес утыру кагыйдәләрен искә төшерү**).

- дәфтәрнең 18 бите өстендә эш (дәфтәрнең уң почмагындагы ”ачкыч” ярдәмендә хәреф составына кергән элементларны сайлап алу; рамка эчендәге элементларны кабатлау;

-юл хәрефен язарга өйрәткән слайдны карау (Слайд-1); хәрефне һавада, учта язып карау;

**-**к хәрефен кечкенә битләрдә язалар һәм сәгать теле буенча түгәрәктән партнерларга җибәрәләр; **СИМАЛТИНИУС РАУНД ТЭЙБЛ**

-беренче юлны язу, юл к хәрефен–үзбәя (иң матур хәреф астына нокта кую)

-юл к хәрефен дөрес тоташтырырга өйрәтү-үзбәя;

в) **“Дәшмибез!”** уены. Төшеп калган хәрефне куеп язу: *ю.ә, .ыз, я.а, у.у, .аз, ал.а* (Слайд-2)

**5. МИКС ПЭА ШЭА , РЕЛЛИ РОБЕН.** ( Укучылар музыка буенча йөриләр, парлар табалар. Музыка туктагач бирелгән сорауга кыска җаваплар әйтәләр).

-Басма хәрефләрне кайларда очратырга була?

-Язма хәрефләрне кайларда очратырга була?

-[к] авазыннан башланган сүләр уйлыйсыз һәм бер-берегезгә әйтәсез .

**6**.**” Кайсы сүз артык?”** уены. (Слайд-3)

*кыш, кар, кош, күл, каш, юка*

**7**. –Баш К хәрефен язарга өйрәнергә кирәкме, ни өчен кирәк?(кеше, шәһәр, елга исемнәрен,хайван кушаматларын язу өчен һ.б.)

-Баш К хәрефеннән башланган нинди сүзләр беләсез ?

**8.**19 биттәге “ачкы” ярдәмендә хәреф составына кергән элементларны сайлап алу(1,2,3,4);

**9**.Баш хәрефне язарга өйрәткән слайдны карау (Слайд-5). Беренче, өченче юлларны язу**,** үзбәя.

**10. “Иптәшеңне тап!” уены.** **КУИЗ-КУИЗ-ТРЭЙД** (бер-берсен тикшерәләр һәм өйрәтәләр)

кер га

кы ке

кар зан

кү пе

Ка яр

**9.Рефлексия.**

-Бүген дәрестә үзегез өчен нинди яңалык ачтыгыз?

-Дәрес ошадымы?

- Кем үз эшенә югары бәя бирә ала?(үзбәя)

Югары категорияле башлангыч сыйныф укытучысы Закирова С. М.